Spørsmål som kan benyttes for å finne ut av om barn er utsatt for emosjonell mishandling.

Denne samtaleguiden er hentet fra boken av Øyvind Kvello: Barn i risiko – skadelige omsorgssituasjoner. Den utgis i tredje utgave august 2024.

Enkelte spørsmålsformuleringer består av ord som krever at barn er ti år eller eldre, mens andre fint kan brukes ned til seks eller sju års alder.

|  |  |
| --- | --- |
| **Nr.** | **Spørsmål** |
| 1 | «Er det noe du liker å gjøre sammen med mamma?»*Ved positivt svar, be om eksempler.* |
| 2 | «Er det noe du liker å gjøre sammen med pappa?»*Ved positivt svar, be om eksempler.* |
| 3 | «Har mamma sagt noe til deg som du blir veldig lei deg for/såret av?» *Positivt svar kan blant annet følges opp med*: «Husker du hva hun har sagt?».  |
| 4 | «Sier pappa noe til deg som du blir veldig lei deg for/såret av?» *Positivt svar kan blant annet følges opp med*: «Husker du hva han har sagt?». |
| 5 | «Kjefter og kritiserer pappa deg ofte?» *Positivt svar kan blant annet følges opp med*: «Hva kjefter han om eller kritiserer han deg for?». |
| 6 | «Kjefter og kritiserer mamma deg ofte?» *Positivt svar kan blant annet følges opp med*: «Hva kjefter hun om eller kritiserer hun deg for?». |
| 7 | «Gir mamma deg skylden for noe når du egentlig er uskyldig?» *Positivt svar kan blant annet følges opp med*: «Husker du noen eksempler?». |
| 8 | «Gir pappa deg skylden for noe når du egentlig er uskyldig?» *Positivt svar kan blant annet følges opp med*: «Husker du noen eksempler?». |
| 9 | «Tror du at mamma er glad i deg?» *Svaret kan blant annet følges opp med*: «Hvorfor tror du det?» |
| 10 | «Tror du at pappa er glad i deg?»*Svaret kan blant annet følges opp med*: «Hva får deg til å tro det?» |
| 11 | «Hvis du gjør noe galt, får du da straff som du synes er urettferdig?» Positivt svar kan blant annet følges opp med: «Kommer du på noen eksempler?». |
| 12 | «Har du opplevd at pappa har ropt og skreket til deg eller dine søsken?»*Positivt svar kan blant annet følges opp med*: «Kommer du på noen eksempler?» |
| 13 | «Har du opplevd at mamma har ropt og skreket til deg eller dine søsken?»*Positivt svar kan blant annet følges opp med*: «Kommer du på noen eksempler?» |
| 14 | «Får mamma fått deg til å føle deg dum?» *Positivt svar kan blant annet følges opp med*: «Kommer du på noen eksempler?».  |
| 15 | «Får pappa fått deg til å føle deg dum?» *Positivt svar kan blant annet følges opp med*: «Kommer du på noen eksempler?». |
| 16 | «Har pappa ledd av deg eller noe som du har gjort som du synes var ekkelt?» *Positivt svar kan blant annet følges opp med*: «Husker du noen eksempler?». |
| 17 | «Har mamma ledd av deg eller noe som du har gjort som du synes var ekkelt?» *Positivt svar kan blant annet følges opp med*: «Husker du noen eksempler?». |
| 18 | «Får du klemmer av mamma, at hun holder rundt deg, sier at hun er glad i deg, eller noe slikt?» |
| 19 | «Får du klemmer av pappa, at han holder rundt deg, sier at han er glad i deg, eller noe slikt?» |
| 20 | *Hvis barnet har søsken/vokser opp sammen med andre barn:*«Har pappa noen yndlinger blant dere barna, altså noen av dere som han har som favoritt?»*Ved positivt svar, følg opp med*: «Fortell meg hvorfor du tror eller vet det!», «Kan du gi noen eksempler?», og «Hvordan er dette for deg, da?» (eventuelt kan formuleringen av sist nevnte spørsmål være: «Hva synes du om dette?»). |
| 21 | *Hvis barnet har søsken/vokser opp sammen med andre barn:*«Har mamma noen yndlinger blant dere barna, altså noen av dere som hun har som favoritt?»*Ved positivt svar, følg opp med*: «Fortell meg hvorfor du tror eller vet det!», «Kan du gi noen eksempler?», og «Hvordan er dette for deg, da?» (eventuelt kan formuleringen av sist nevnte spørsmål være: «Hva synes du om dette?»). |
| 22 | «Har pappa truet deg med at du skal få hard straff, for eksempel låses inne på et rom, ikke få møte venner på lang tid, få juling eller noe slikt?» *Positivt svar kan blant annet følges opp med*: «Husker du noen eksempler?» og «Hvordan er det for deg når han truer deg?». |
| 23 | «Har mamma truet deg med at du skal få hard straff, for eksempel låses inne på et rom, ikke få møte venner på lang tid, få juling eller noe slikt?» *Positivt svar kan blant annet følges opp med*: «Husker du noen eksempler?» og «Hvordan er det for deg når hun truer deg?». |
| 24 | «Er det noe ved deg som mamma er stolt av og skryter av?» |
| 25 | «Er det noe ved deg som pappa er stolt av og skryter av?» |
| 26 | «Er det noe som mamma gjør mot deg som du har sagt til henne at du vil at hun skal slutte med, men så gjør mamma det likevel?» *Positivt svar kan blant annet følges opp med*: «Hvordan har du det da?» og «Hvorfor gjør hun det selv om du har sagt at hun skal slutte med det?» |
| 27 | «Er det noe som pappa gjør mot deg som du har sagt til ham at du vil at han skal slutte med, men så gjør pappa det likevel?» *Positivt svar kan blant annet følges opp med*: «Hvordan har du det da?» og «Hvorfor gjør han det selv om du har sagt at han skal slutte med det?» |
| 28 | «Vet du om pappa snakker positivt om deg til andre?»*Be om eksempler ved positivt svar*.  |
| 29 | «Vet du om pappa snakker positivt om deg til andre?»*Be om eksempler ved positivt svar*. |
| 30 | «Vet du om mamma baksnakker deg, altså snakker negativt om deg til andre?»*Be om eksempler ved positivt svar*. |
| 31 | «Vet du om mamma baksnakker deg, altså snakker negativt om deg til andre?»*Be om eksempler ved positivt svar*. |
| 32 | «Støtter og motiverer pappa deg i det som du gjør på skolen eller i fritiden?» *Positivt svar kan blant annet følges opp med*: «Hva pleier pappa å gjøre for å motivere og støtte deg?»  |
| 33 | «Støtter og motiverer mamma deg i det som du gjør på skolen eller i fritiden?» *Positivt svar kan blant annet følges opp med*: «Hva pleier mamma å gjøre for å motivere og støtte deg?» |
| Samtaleguiden er utviklet av bokens forfatter i 2023. |